b'\n_START_ARTICLE_\nPluto (jumala)\n_START_PARAGRAPH_\nPluto on roomalaisessa mytologiassa manalan ja sen rikkauksien jumala. H\xc3\xa4nt\xc3\xa4 vastaa kreikkalaisessa mytologiassa Haades. Pluto ry\xc3\xb6sti Cereksen tytt\xc3\xa4ren Proserpinan vaimokseen ja manalan kuningattareksi._NEWLINE_Roomalaisen perim\xc3\xa4tiedon mukaan manalan portti oli Rooman Avernuksella, paikalla johon Santa Maria del Inferno -kirkko on rakennettu._NEWLINE_Vaikka Plutoa verrataan manalan jumalana usein Saatanaan, roomalaiset eiv\xc3\xa4t n\xc3\xa4hneet h\xc3\xa4nt\xc3\xa4 pahana hahmona. Jumalaa pidettiin kullan, hopean ja muiden maanalaisten rikkauksien antajana. K\xc3\xa4\xc3\xa4pi\xc3\xb6planeetta Pluto on nimetty h\xc3\xa4nen mukaansa.'